cyanic-selkie/wikianc huggingface dataset:
Ajopiirturi
Digitaalinen ajopiirturi
pienoiskuva|Digitaalinen ajopiirturi. Uusissa, 1. toukokuuta 2006 jälkeen rekisteröidyissä kuorma- ja linja-autoissa pitää olla vanhan pahviselle kiekolle piirtävän ajopiirturin sijaan digitaalinen ajopiirturi. Niissä kuljettaja syöttää laitteeseen vuoron aluksi luottokortin kokoisen kuljettajakorttinsa. Kuljettajan pitää myös syöttää valtio, jossa ajo aloitetaan sekä ajon loputtua valtio, johon ajo lopetettiin. Ajopiirturi tallentaa tiedot ajoneuvosta, ajoajasta ja -nopeuksista sekä muista ennen pahviselle kiekolle mekaanisesti tallennetuista tiedoista sekä kuljettajakortille että ajopiirturin muistiin. Digitaalinen ajopiirturi voi ilmoittaa äänimerkein, kun lakisääteinen lepoaika lähestyy tai ajoaika on loppumaisillaan.
Metsänhoitoyhdistys
thumb|250px|[[Utajärvi|Utajärven Metsänhoitoyhdistyksen talo.]]
Metsänhoitoyhdistys (mhy.) on metsänomistajien rahoittama ja hallinnoima yhteenliittymä, joka edistää ja valvoo alueellaan yksityismetsätaloutta.
Metsänhoitoyhdistysten tarkoituksena on edistää metsänomistajien harjoittaman metsätalouden kannattavuutta ja tuottaa metsänomistajien tarvitsemia palveluita. Yhdistys voi muun muassa selvittää avustusvarojen saatavuuden ja hakea mahdolliset valtion avustukset metsänomistajan puolesta. Yhdistys edistää metsien kestävää hoitoa; tyypillisimpiä metsänhoitotöitä ovat metsänuudistamiseen ja taimikonhoitoon liittyvät tehtävät. Metsänhoitoyhdistykset rahoittavat toimintansa jäsenmaksuilla ja palveluliiketoiminnan tuotoilla.
1.1.2022 Suomessa oli 56 metsänhoitoyhdistystä, joiden toimialue kattoi koko maan. Metsänhoitoyhdistyksiä on ainoastaan Suomessa.
Metsänhoitoyhdistyksien pakkojäsenyys poistui vuoden 2014 alussa ja metsänhoitomaksun kerääminen veromuotoisena poistui vuoden 2015 alusta. Samalla vuodesta 2015 lähtien metsänhoitoyhdistysten jäsenet saavat käyttöönsä myös MTK ry:n jäsenedut, kun metsänhoitoyhdistykset ovat liittyneet MTK:n jäseniksi.
Historia
Metsänhoitoyhdistys Tapio perustettiin 2. joulukuuta 1907. Metsäosuuskuntia perustettiin järkiperäistämään metsänhoitoa ja myymään "metsäntuotteita jalostettuna ja jalostamattomana". Tapio valisti metsänhoidosta metsänhoitokursseilla ja kilpailuissa, arvioi metsiä, leimasi ja myi puita, välitti siemeniä ja tuotti taimia metsänviljelyyn. Toiminta hiipui sodan aikana ja päättyi vuonna 1920.
1930-luvulla metsänhoidon yhdistystoiminta elpyi metsänomistajien yhdistyksinä ja levisi koko maahan. Vuonna 1950 säädettiin metsänhoitoyhdistyslaki. Lakisääteisen metsänhoitomaksun avulla metsänhoitoyhdistysten merkitys kasvoi entisestään 1960- ja 1970-luvuilla. Nykyisin voimassa oleva laki ja asetus metsänhoitoyhdistyksistä on vuodelta 1998 (534/1998). Vuoden 2015 alussa voimaan tuli muutos, jolla metsänhoitoyhdistysten oikeus saada lakisääteisiä metsänhoitomaksuja kumottiin. (1090/2013).
Cur dog
Cur dog on sukupuuttoon kuollut englantilainen koirarotu.
Ulkonäkö
thumb|280px|Cur dog, Sydenham Edwards: Cynographia Britannica, 1800. Cur dog oli kookkaampi, voimakkaampi ja pitkäraajaisempi kuin lammaskoirat ja sen karvapeite oli lyhyempi ja sileämpi. Korvat olivat puolipystyt. Osa pennuista syntyi lyhythäntäisinä, ja niitä kutsuttiin nimellä self-tailed dogs. Väritys oli yleensä mustavalkoinen.
Luonne ja käyttäytyminen
Rotu oli ovela, viisas, aktiivinen, äänekäs ja levoton. Vuonna 1790 Thomas Bewick kuvaili sitä luotettavaksi ja hyödylliseksi työkoiraksi. Hänen mukaansa se oli nimenomaan karjakoira, vaikka jotkut muut kutsuivat sitä lammaskoiraksi, ja mainitsi lisäksi että se oli lammaskoiria hurjaluonteisempi.
Alkuperä
Sydenham Edwardsin mukaan rotu olisi tulos lammaskoirien ja lurchereiden sekä mahdollisesti myös mastiffien välisistä risteytyksistä. Sitä käytettiin karjan ohjailuun, erityisesti Englannin pohjoisosissa. Se oli työskentelytavaltaan ns. heeler, jolla oli terävä purema ja joka kykeni jopa suurten härkien ajamiseen. Se myös ajoi vieraat karjalaumat pois alueeltaan. Cur dog kuoli sukupuuttoon todennäköisesti 1800-luvun aikana, kun vanhaenglanninlammaskoira alkoi saavuttaa suosiota.
Etymologia
Erään teorian mukaan nimitys cur juontuu termistä cur-tail, viitaten faktaan, että häntä oli joko luonnontöpö tai typistetty. Toisen mukaan cur viittaa eläimen matalaan murinaan. Nykyisin cur on joko haukkumasana tai tarkoittaa sekarotuista.
Pazzi
Pazzit olivat kauppias- ja pankkiirisuku, joka alkaa esiintyä lähteissä 1100-luvun loppupuolelta lähtien. Suvun jäsenet toimivat valtion viroissa, ja Pazzien pankki useine haarakonttoreineen oli Italian toiseksi suurin pankki, ainoastaan Medicien pankki oli sitä mahtavampi. Kuuluisa arkkitehti Brunelleschi suunnitteli Andrea Pazzille ja hänen pojalleen Jacopolle uuden palatsin sekä upean kappelin, Cappella Pazzin, jotka kummatkin ovat säilyneet nykypäiviin saakka. Jacopon veli Piero Pazzi oli yksi Firenzen oppineimpia miehiä. Heidän veljenpoikansa Guglielmo meni naimisiin Lorenzo de' Medicin sisaren Biancan kanssa.
Pazzit osallistuivat epäonnistuneeseen salaliittoon kilpailijoitaan Medicejä vastaan vuonna 1478. Salaliittoa johti paavi Sixtus IV:n veljenpoika Girolamo Riario. Giuliano de' Medici tapettiin, mutta Lorenzo de' Medici säilyi hengissä. Seurauksena oli Pazzi-suvun häpeällinen maineen menetys, Francesco ja Giacomo Pazzin teloitukset ja Pazzien omaisuuden takavarikointi. Pazzit alkoivat kuitenkin 1500-luvun alkupuolella palvella jälleen valtiollisissa viroissa. Myöhemmin kaksi suvun jäsentä saavutti mainetta. Karmeliittanunna Maria Maddalena de' Pazzi kanonisoitiin vuonna 1669. Giangirolamo Pazzi (1681–1743) oli useiden akatemioiden jäsen, kääntäjä ja Società Colombarian perustaja.
Pistaasit
Pistaasit (Pistacia) on kasvisuku sumakkikasvien (Anacardiaceae) heimossa. Siihen kuuluu 11 lajia, joita esiintyy luonnonvaraisena Välimeren alueella, Etelä-Aasiassa, Itä-Afrikassa ja Pohjois-Amerikan eteläosassa. Suvun tunnetummat lajit ovat Välimeren alueen kuivissa pensaikoissa kasvavia puita ja pensaita. Pistaasilajeista saadaan mastiksia ja pistaasipähkinöitä.
Andrew Poje
Andrew Poje (s. 25. helmikuuta 1987 Kitchener, Ontario) on kanadalainen jäätanssija. Hän on voittanut parinsa Kaitlyn Weaverin kanssa muun muassa kolme MM-kilpailujen mitalia ja kaksi Grand Prix -sarjan finaalia.
Ura
Poje aloitti luisteluharrastuksen kuusivuotiaana ja kokeili jäätanssia ensimmäisen kerran seitsemänvuotiaana. Hänen ensimmäinen pitkäaikainen parinsa oli Alexandra Nino, jonka kanssa hän muun muassa sijoittui juniorisarjan neljännelle sijalle vuoden 2004 Kanadan-mestaruuskilpailuissa. Ninon jälkeen hän sai loppukeväästä 2004 parikseen Alice Grahamin, jonka kanssa voitti vuonna 2005 junioreiden Kanadan-mestaruuspronssia.
Elokuussa 2006 Poje aloitti yhteistyön yhdysvaltalaisen Kaitlyn Weaverin kanssa, jonka kanssa on tanssinut koko sen jälkeisen kilpauransa. Pari edustaa kansainvälisellä tasolla Kanadaa ja Weaver sai maan kansalaisuuden vuonna 2009. Vuonna 2007 pari voitti junioreiden MM-pronssia sekä ensimmäisen aikuisten Kanadan-mestaruusmitalinsa, niin ikään pronssia. Kaikkiaan he ovat olleet Kanadan-mestaruuskilpailuissa mitaleilla vuosien 2007 ja 2019 välillä kaksitoista kertaa, yhtä vuotta (2013) vaille joka vuosi. Mestaruuden he ovat voittaneet kolmesti, vuosina 2015, 2016 ja 2019.
Arvokisaurallaan Poje ja Weaver ovat saavuttaneet viisi mitalia neljän maanosan mestaruuskilpailuissa ja kolme mitalia MM-kilpailuissa. Neljän maanosan mestaruuskilpailuista he ovat voittaneet kultaa vuosina 2010 ja 2015, hopeaa vuonna 2019 sekä pronssia vuosina 2012 ja 2016. MM-kilpailuista he ovat voittaneet hopeaa vuonna 2014 sekä pronssia vuosina 2015 ja 2018. MM-kilpailuissa 2014 he jäivät vain 0,02 pisteen päähän kultamitalistiparista, Italian Anna Cappellinista ja Luca Lanottesta. Talviolympialaisissa Poje ja Weaver ovat kilpailleet kahdesti, vuosina 2014 ja 2018. He sijoittuivat molemmilla kerroilla seitsemänneksi.
Taitoluistelun Grand Prix -sarjassa Poje ja Weaver debytoivat vuonna 2007. Yksittäisistä osakilpailuista he ovat voittaneet Skate Canada Internationalin vuosina 2014 ja 2015, NHK Trophyn vuonna 2014 ja Rostelecom Cupin vuonna 2015. Lisäksi he ovat voittaneet GP-finaalin vuosina 2014 ja 2015.
Poje ja Weaver ovat olleet kilpailutauolla kauden 2018–2019 jälkeen.
Bass-saaret
Bass-saaret voi nimityksenä viitata seuraaviin saaristoihin:
Bass-saaret (Ranskan Polynesia)
Bass-saaret ovat saariryhmä Ranskan Polynesiassa. Sen saaria pidetään joskus Australsaarten eteläisimpänä osana. Bass-saaret sijaitsevat kuitenkin syrjässä muista Australsaarista. Bass-saaret muodostavat Ranskan Polynesian eteläisimmän osan. Saariryhmän suurimmat saaret ovat Rapa ja Marotiri. Rapa on saariryhmän ainoa asuttu saari. Siellä on runsaat viisisataa asukasta. He puhuvat rapan kieltä.
Force Reconnaissance
thumb|Force Reconin sotilaita harjoituksissa. United States Marine Corps Force Reconnaissance on Yhdysvaltain merijalkaväen erikoisjoukko. Merijalkaväen tiedusteluyksiköt on jaettu divisioonien tiedustelupataljooniin (recon battalions) ja taisteluosaston tiedustelukomppanioihin (Force Recon). Jokaiseen merijalkaväen divisioonaan (joita on kolme aktiivipalveluksessa ja yksi reservissä) kuuluu tiedustelupataljoona, joka hoitaa lähitiedustelun oman tykistön kantaman sisällä. Jokaisessa merijalkaväen taisteluosastossa (MAGTF, Marine Air-Ground Task Force) on Force Recon -komppania, joka suorittaa kaukotiedustelutehtäviä oman tykistön kantaman ulkopuolella. Lisäksi Yhdysvaltain merijalkaväkeen kuuluu vuonna 2006 perustettu erikoisoperaatioiden rykmentti, Marine Raider Regiment, joka aluksi koottiin pääosin Force Recon -komppanioiden pohjalta.
Bass-saaret (Ranskan Polynesia)
Rapa ja Marotiri sijaitsevat noin 420 kilometrin päässä toisistaan.
Force Reconnaissance
Historia
Toisessa maailmansodassa Yhdysvaltain merijalkaväki, kunnostautui Tyynenmeren rintaman ankarissa taisteluissa vallatessaan japanilaisilta mm. Guadalcanalin, Tarawan, Saipanin, Iwo Jiman ja Okinawan saaret. Sen jälkeen merijalkaväki on osallistunut sotatoimiin mm. 1950-luvulla Koreassa, 1960- ja 1970-luvulla Vietnamissa, 1980-luvulla Grenadassa, 1990-luvulla Persianlahdella, sekä 2000-luvulla Irakissa ja Afganistanissa. Kaikissa näissä operaatioissa myös merijalkaväen tiedusteluyksiköillä on ollut oma tärkeä roolinsa.
Vuonna 2006 perustettiin merijalkäväen erikoisoperaatioiden esikunta (MARSOC, Marine Corps Special Operations Command) ja sen alaisuuteen merijalkaväen erikoisoperaatioiden rykmentti (Marine Special Operations Regiment), joka on vuodesta 2015 tunnettu nimellä Marine Raider Regiment. Merijalkaväen erikoisoperaatioiden rykmentti saatiin perustettua nopealla aikataululla siirtämällä siihen aluksi puolet 1. ja 2. Force Recon -komppanian vahvuudesta. Nykyisin Marine Raider -rykmenttiin on mahdollista pyrkiä neljän vuoden palveluksen jälkeen mistä tahansa merijalkaväen yksiköstä osallistumalla yli 10 kuukautta kestävään valintaprosessiin, joka on vaativampi kuin Force Reconin.
Tehtävät
Force Recon suorittaa merijalkaväen taisteluosaston komentajan antamia tehtäviä, kuten erikoistiedustelua ja iskuosastotoimintaa. thumb|Force Recon -partio nousee maihin.
Koulutus
Force Recon -yksikköön voi pyrkiä vapaaehtoisena palveltuaan merijalkaväessä 3-4 vuotta. Kokelaiden täytyy läpäistä testi, johon kuuluu viiden kilometrin juoksu 18 minuutissa, 500 metrin uinti, raskaan esineen noutaminen uima-altaan pohjasta ja esteradan suorittaminen alle viidessä minuutissa. Lisäksi kokelaiden on suoritettava kahdeksan viikkoa kestävä taistelusukeltajakurssi (United States Marine Corps Combatant Diver Course), kolmen viikon laskuvarjohyppykurssi (Basic Airborne Course), selviytymiskurssi (SERE, Survival, Escape, Resistance and Evasion) sekä 65 päivää kestävä tiedustelun peruskurssi (Basic Recon Course), jossa harjoitellaan mm. partiointia vihollisen selustassa.
Analyyttinen funktio
Analyyttinen funktio on funktio, joka voidaan paikallisesti esittää suppenevana potenssisarjana. On olemassa reaalisia analyyttisiä funktioita ja kompleksisia analyyttisiä funktioita.
Toinen tapa määritellä analyyttinen funktio on todeta, että funktio on analyyttinen, jos se on differentioituva jokaisessa joukon G pisteessä.
Analyyttinen reaalifunktio
Muodollisesti funktio f on reaalinen analyyttinen funktio reaaliakselin avoimessa joukossa D, jos missä tahansa joukon D pisteessä x voidaan kirjoittaa
missä kertoimet ovat reaalilukuja ja sarja suppenee kohti funktiota f(x), kun x on valittu pisteen x_0 ympäristöstä.
Analyyttinen funktio voidaan määritellä myös toisella tavalla. Analyyttinen funktio on äärettömästi derivoituva funktio, jonka määrittelyalueen missä tahansa pisteessä x_0 kehitetty Taylorin sarja
suppenee kohti funktiota T(x), kun x on valittu pisteen x_0 ympäristöstä (keskineliömielessä).
Kaikkien reaalisten analyyttisten funktioiden joukkoa annetussa määrittelyjoukossa D merkitään usein kirjoittamalla C^\omega(D). Jossakin reaaliakselin osajoukossa määritelty funktio f on reaalinen analyyttinen funktio pisteessä x, jos on olemassa kyseisen pisteen ympäristö D, jossa funktio f on reaalianalyyttinen.
Analyyttinen kompleksifunktio
Kompleksilukujen joukossa tai jossakin sen joukossa määritelty funktio on analyyttinen kompleksitason alueessa A, jos sillä on derivaatta tässä alueessa. Funktio on analyyttinen pisteessä z, jos sillä on derivaatta jossakin tämän pisteen ympäristössä. Analyyttisia kompleksifunktioita tutkii funktioteoria.
Voidaan osoittaa, että jos funktio on analyyttinen jollakin alueella, sillä on kaikkien korkeampienkin kertalukujen derivaatat ja se voidaan esittää Taylorin sarjana
Jos analyyttisen funktion derivaatta jossakin pisteessä ei ole nolla, funktio on samalla konformikuvaus jostakin tämän pisteen ympäristöstä johonkin kompleksitason alueeseen.
Analyyttisen funktion reaali- ja imaginaariosa ovat jollakin tasoalueella määriteltyjä harmonisia funktioita.
Esimerkkejä
Useimmat erikoisfunktiot ovat analyyttisiä ainakin jossakin kompleksitason osassa. Tyypillisiä esimerkkejä analyyttisista funktioista ovat seuraavat.
Tyypillisiä esimerkkejä funktioista, jotka eivät ole analyyttisiä ovat puolestaan seuraavat.
Kirjallisuutta
Wzór Taylora
Françoise Abanda
Françoise Abanda (s. 5. helmikuuta 1997 Montreal) on kanadalainen tennispelaaja. Abanda pelasi WTA-turnauksen pääsarjassa ensimmäisen kerran Washingtonissa heinäkuussa 2014 häviten ensimmäisellä kierroksella Vania Kingille. Hän teki Grand Slam -debyyttinsä Yhdysvaltain avoimissa 2014.
Veratriini
Veratriini on meksikonsabadillan (ent. rohtosabadilla; tieteellinen nimi: Schoenocaulon officinale) siemenistä saatavaa erittäin myrkyllistä alkaloidiseosta. Siitä tehtyä valmistetta sabadillaetikkaa on aiemmin käytetty esimerkiksi täiden hävittämiseen.
Veratriini koostuu muun muassa kevadiinista (C32H49NO9, CAS-numero 62-59-9) ja veratridiinistä (C36H51NO11,CAS-numero on 71-62-5)
Enrique Ballesteros
Enrique Ballestero (s. 18. tammikuuta 1905 Montevideo – 11. lokakuuta 1969 Montevideo) oli uruguaylainen jalkapalloilija, pelipaikaltaan maalivahti.
Ballesteros edusti Uruguayta yksissä MM-kisoissa, vuonna 1930. Tuolloin Uruguay myös voitti mestaruuden.
Valto
Valto on suomalainen miehen etunimi, muunnelma skandinaavisesta Valdemar-nimestä. Vuoden 2019 loppuun mennessä Suomessa on rekisteröity 2 537 Valtoa.
Liikenne- ja viestintävirasto
Liikenne- ja viestintävirasto on Suomen valtion virasto, joka aloitti toimintansa 1. tammikuuta 2019. Se muodostettiin yhdistämällä Liikenteen turvallisuusvirasto, Viestintävirasto ja osa Liikennevirastosta. Virasto käyttää itsestään myös nimeä Traficom, jota laki ja asetus Liikenne- ja viestintävirastosta eivät tunne.
Liikenne- ja viestintävirasto on liikenteen ja viestinnän lupa-, rekisteri- ja valvontaviranomainen. Organisaatiossa työskentelee yli 900 henkilöä 15 paikkakunnalla; päätoimipaikka on Helsingissä.
Viraston pääjohtaja on Kirsi Karlamaa.
Lvv osallistuu Kotitapaturmien ehkäisykampanjaan.
John Gardner Wilkinson
pienoiskuva|John Gardner Wilkinson John Gardner Wilkinson (5. lokakuuta 1797 – 29. lokakuuta 1875)  oli brittiläinen tutkimusmatkailija, arkeologi ja egyptologi, joka mainitaan usein brittiläisen egyptologian isänä. Wilkinson osallistui faarao Akhenatenin rakennuttaman Akhetatenin tutkimuksiin. Hän julkaisi teoksen The Topography of Thebes and General View of Egypt vuonna 1835.
Volynian kuvernementti
Alueen nimi, pinta-ala ja hallinnollinen jako muuttui useita kertoja kuvernementin olemassaolon aikana. Kuvernementti perustettiin virallisesti 12. joulukuuta 1796, mitä ennen alkuvaiheessa alueen nimi oli ensin Zaslavin käskynhaltijakunta (Изяславское наместничество, Izjaslavskoje n., 1795 saakka), sitten vähän aikaa Volynian ja Podolskin (?) käskynhaltijakunta (Волынское и Подольское наместничества, 1795-1796). Kuvernementin loppuvuosina 1900-luvulla osa alueesta joutui Puolan hallintaan.
Venäjän keisarikunnan ensimmäisessä koko maan kattaneessa väestönlaskennassa 1897 Volynian kuvernementin asukasluku oli 2 989 482 henkeä ja pinta-ala 63 036,8 neliövirstaa eli 71 739,8 neliökilometriä. Väestöstä kaupunkilaisia oli 7,9 % (233 847 as.) ja maaseutuasukkaita 92,1 % (2 755 635).
Kuvernementti jakautui kihlakuntiin (ujezd). Vuonna 1987 kuvernementtiin kuului 12 kihlakuntaa. Kuvernementinkaupunki vuoteen 1795 saakka Zaslav (Iziaslav, Izjaslav; 125 611 as. vuonna 1897), sitten Novohrad-Volynskyi (16 904 as) ja vuodesta 1804 lähtien Žytomyr (Žitomir, 65 895 as.). Muita kihlakuntakaupunkeja olivat esimerkiksi Rivne (Rovno, 24 573 as. vuonna 1897), Kremenets (17 704 as.), Kovel (17 697) ja Dubno (14 257).
Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: ukrainalaiset 70,1 % (2 095 579 as.), juutalaiset 13,2 % (394 774), puolalaiset 6,2 % (184 161), saksalaiset 5,7 % (171 331), (iso)venäläiset 3,5 % (104 889), tšekit 0,9 % (27 670) ja muut 0,4 % (11 078).
Lempi Ikävalko
Lempi Ikävalko (s. 9.5.1901 Ruskeala – k. 1994 Helsinki) oli suomalainen toimittaja, runoilija, näyttelijä ja performanssitaiteilija. Hän työskenteli toimittajana Yhdysvalloissa suuren osan aikuisiästään, mutta oli ylpeä karjalaisista sukujuuristaan. Karjalaa pidetään suomalaisen kansantaruston kehtona, koska Suomen kansalliseepos Kalevala on sieltä kotoisin. pienoiskuva|Runoilija Lempi Ikävalko 1940-luvulla. Kuva Jukka Kuusisto. 1940-luvulla julkaistiin kaksi Lempi Ikävalkon runokokoelmaa ja hän antoi lausuntaesityksiä muun muassa Suomen Kansallisteatterissa. Pienestä, tuntemattomasta kylästä ja hyvin vaatimattomista oloista lähtenyt maalaistyttö oli päässyt pitkälle. Hänen kaksi kokoelmaansa Isoovat kädet (1943) ja Kitsaan ravinnon maassa (1948) saivat suopean ja arvostavan vastaanoton. Ensimmäinen kokoelma on kirjoitettu toisen maailmansodan vaikeina vuosina. Ikävalko perehtyi syvällisesti Kalevalaan ja lausui sen tekstejä suomalaisten yhteisöjen tilaisuuksissa sekä Yhdysvalloissa että muualla. Hänen on sanottu osanneen Kalevalansa ulkoa. Tämä saattaa pitää paikkansa; ainakin hän lausui ulkomuistista virheettömästi pitkiä jaksoja.
Lempi Ikävalkon runot ovat intohimoisia ja elämännälkäisiä eivätkä kavahda paatoksellisuuttakaan: ”Älä katso taaksesi,/ siellä vaeltaa varjosi vain!/ Omaa harhaansa vapiseva haamu.//Eteenpäin!/ Povessa vaatii väkevä jano:/ Suoraan!!/ Yhä lähemmäksi!/ Syöksyä huikaistunein silmin,/hurmioitunein sydämin/Valon sydämeen.” (Runo Auringonnousussa, kokoelma Kitsaan ravinnon maassa, 1948).
Vuonna 1950 Lempi Ikävalko ja osa hänen perheestään muutti Annalan huvilaan Helsingin Vanhakaupungissa, lähellä paikkaa, jossa Helsinki perustettiin 1550-luvulla. Huvilan, tai kartanon, päärakennus valmistui kukkulan laelle 1832 ja sitä ympäröivät laajat puutarhat, joista osa on muotopuutarhoja. 1950-luvulla siellä kokoontui taiteilijoita, kirjailijoita ja muita luovia henkilöitä. Salissa esitettiin näytelmiä ja pidettiin joulujuhlia koko yhteisölle. Lempin poika Johannes Ikävalko (1924–1970) oli taidekauppias ja Annalassa hänellä oli tilaa esitellä taulujaan. Se oli Lempille luovan etsimisen aikaa ja hän kokeili lähes kaikkea mahdollista. Ollessaan jo 50-vuotias Lempi liittyi Suomessa ja Ruotsissa matkustavaan seurueeseen ja näytöksissä tanssi ison boan kanssa. Kiertueiden välillä käärmettä pidettiin Annalassa.
1950-luvun puolivälissä Lempi Ikävalko alkoi vierailla Yhdysvalloissa, missä hän lopulta asui yli 30 vuotta. Hän työskenteli toimittajana, kirjoitti tekstejä erilaisiin julkaisuihin ja häneen otettiin usein yhteyttä suomalaisia maahanmuuttajia koskevissa kysymyksissä. Hän kirjoitti suomenkielisiin sanomalehtiin, joita maahanmuuttajat lukivat. Lake Worthissa Floridassa asuessaan hän kirjoitti Amerikan Uutisiin ja Duluthissa Minnesotassa Industrialistiin. Pitkäaikaisin työpaikka oli kuitenkin Raivaaja-lehti, joka ilmestyi Fitchburgissa Massachusettsissa. Fitchburg on noin 40 000 asukkaan kaupunki, ja suuri osa asukkaista on suomalaislähtöisiä.
Lempi Ikävalko oli tärkeä hahmo suomalaisten maastamuutossa erityisesti Etelä-Amerikkaan. Muuttajat haaveilivat rakentavansa ihanneyhteiskunnan tropiikkiin. Lempi Ikävalko vieraili usein suomalaisissa siirtokunnissa Brasiliassa, Paraguayssa ja muissa Etelä- ja Keski-Amerikan maissa. Häntä haastateltiin Teuvo Peltoniemen kirjaan Kohti parempaa maailmaa (Otava 1985, ISBN 951-1-08551-4 ). Kirjassa tarkastellaan suomalaisten paremman elämän etsijöiden historiaa ja mahdollisuuksia 1700-luvulta alkaen – aihe, josta Lempi itse kirjoitti lukuisia lehtiartikkeleita. Erityisen merkittävää oli hänen toimintansa Penedon suomalaisyhteisössä Brasiliassa. Lempi oli värikäs persoona, innostava puhuja ja selväjärkinen analyyttinen ajattelija. Hän etsi jatkuvasti uusia paikkoja ja elämäntapoja. Utelias ja peloton Lempi matkusti vielä yli 80-vuotiaana yksin Etelä-Amerikan syrjäisillä alueilla.
Kymmenen viimeistä vuottaan Lempi asui Helsingissä. Hän kuoli 93-vuotiaana vanhainkodissa Käpylässä, ympärillään runojen luonnoksia ja hajanaisia sivuja hänen toistaiseksi julkaisemattomasta omaelämäkerrastaan. Hänen kirjeitään, artikkeleitaan, valokuviaan ja muuta aineistoa on Siirtolaisinstituutin arkistossa.
Paula Mattila
Sigrid Ellan Annette Streng, kirjailijanimi Paula Mattila (19. kesäkuuta 1921 Sysmä – 2006 Sysmä) oli suomalainen lastenkirjailija.
Ellan Streng kävi keskikoulun, talouskoulun ja vapaan taidekoulun.
Teoksia
Nimellä Paula Mattila: Mukana kokoomateoksissa:
Avio S.p.A.
pienoiskuvaAvio S.p.A. on italialainen ilmailualan yritys.
FIAT S.p.A. omisti sen aiemmin, jolloin yhtiön nimi oli FiatAvio. 2000-luvulla sen omistivat George H. Bushin perheen lähipiirin omistama The Carlyle Group (70%) ja Finmeccanica (30%). Nämä myivät sen vuonna 2006 2,6 miljarilla dollarilla englantilaiselle Cinven-rahastolle. Avio on pääosin suihkumoottorien alihankkija, mutta rakentaa myös Vega-kantorakettia ja Ariane 5-raketin osia Arianespace-yhtiölle ja Euroopan avaruusjärjestölle.
Kotivara (turvallisuus)
pienoiskuva|upright|Säilykkeet soveltuvat osaksi kotivaraa. Kotivara (myös hätävara) on jokaiseen kotitalouteen kuuluva varmuusvarasto. Se tarkoittaa kotiin varattavaa tavaraerää, jonka tarkoitus on turvata toimeentulo poikkeusolosuhteissa.
Kotivaran sisältö ja tarkoitus
Kotivara sisältää perheen ruokatottumusten mukaisia elintarvikkeita ja vettä (noin 2 litraa juomavettä päivässä henkeä kohden). Kotivaraa kierrätetään käytössä päivittäin. Lisäksi kotivaraan kuuluu muita välttämättömyystavaroita kuten wc- ja muita hygieniatarvikkeita sekä riittävästi vettä myös peseytymiseen. Taskulamput, varavirtalähteet, tulitikut, paristot, käteinen raha ja kyky valmistaa ruokaa ilman sähköä ovat myös tärkeitä kotivarassa. Kotivaraan kuuluu myös joditabletteja, sillä ne estävät radioaktiivisen jodin kertymisen kilpirauhaseen.
Vuonna 2013 yhteensä 40 prosenttia suomalaisista uskoi selviytyvänsä kotona olevilla ruoka-, lääke- ja muilla tarvikkeilla yli viikon. Kyselyyn vastaajista 25 prosenttia uskoi, että kotivara riittää viidestä seitsemään päivään.
Poikkeusolosuhteita, joissa kotivara voi tulla tarpeeseen, ovat muun muassa:
HSBC
Pankin kotipaikka sijaitsee Lontoossa. HSBC on nimetty perustajansa, The Hongkong and Shanghai Banking Corporationin, mukaan. Sen perusti skotlantilainen Thomas Sutherland vuonna 1865 rahoittaakseen kansainvälistä kauppaa Aasiassa.
thumb|left|HSBC:n konttori Lontoon [[Canary Wharfissa.]]
Liikevaihtoa yrityksellä oli vuonna 2014 yhteensä 81,1 miljardia Yhdysvaltain dollaria.
Yhteistyö huumekartellien ja terroristien kanssa
HSBC on niittänyt kyseenalaista mainetta erilaisten skandaalien yhteydessä. Pankki on jäänyt kiinni Meksikon huumekartellien avustamisesta ja terrorismiin yhdistettyjen yritysten kanssa tehdystä yhteistyöstä. Yhtiön tilien kautta on rahoitettu niin huumekauppaa kuin terrorismiakin.
HSBC:n tytäryhtiöt kuljettivat miljardien dollarien arvosta käteisvaroja panssaroiduissa autoissaan antaen huumeparoneiden ostaa lentokoneita Caymansaarten veroparatiisiin rekisteröityjen HSBC:n tilien kautta. Yhdysvaltain senaatin saamien tietojen mukaan HSBC on siirtänyt 7 miljardia dollaria osittain huumekaupoista peräisin ollutta käteistä rahaa Meksikosta Yhdysvaltoihin. Myös aseiden salakuljettajat ovat käyttäneet pankkia.
Asekaupat
HSBC:n Geneven-konttori jatkoi asiakassuhdetta Katex Mines Guinee -yhtiön kanssa, vaikka YK varoitti yhtiöstä sen myytyä aseita kapinallisille Liberian sisällissodan aikana 2000-luvun alussa.
Korruptio ja rahanpesu
Pankki oli lunastanut 290 miljoonan dollarin edestä venäläisten rahanpesussa käyttämiä shekkejä. Pankki ei puuttunut epäilyttäviin rahasiirtoihin sakoista huolimatta.
HSBC on myöntänyt kirjallisessa vastauksessaan ICIJ:lle, että HSBC:n Geneven-konttorilla on ollut vakavia ongelmia sisäisen valvonnan suhteen. Pankki on oman ilmoituksensa mukaan muuttanut rahanpesua torjuvia sääntöjään ja välttelee nykyisin riskialttiita asiakkaita, kuten esimerkiksi veronkiertäjiä.
Pyramidihuijaus
Pankki oli osallisena valtavan pyramidihuijauksen toteutuksessa 2010-luvulla.
Lehtoteurikka
Lehtoteurikka (Teucrium scorodonia) on huulikukkaiskasveihin kuuluva kasvilaji. Se on monivuotinen karvainen ruoho, joka kasvaa 20–50 senttimetriä korkeaksi. Lehdet ovat muodoltaan herttamaisia ja laidaltaan tylppähampaisia. Kukat kasvavat tähkämäisesti varressa ja sen haaroissa. Kukan teriö on noin yhden senttimetrin pituinen vihertävänkeltainen ja siitä ulkonevat pitkät punapalhoiset heteet. Lehtoteurikka kasvaa alkuperäisenä Keski-Euroopassa ja Pohjoismaista Norjassa. Suomessa sitä ei ole koskaan havaittu.
Lehtoteurikan vanha suomenkielinen nimi on kelta-akankaali, vaikka se ei kuulu saman heimon sukuun akankaaleihin.
Jigi
Jigi on silikonista valmistettu matoa, toukkaa tai kalaa muistuttava viehe. Jigiin kiinnitetään paino, jonka ansiosta jigi uppoaa etuosa edellä. Jigiä pyritään pomputtelemaan pohjassa tai pohjan lähellä. Myös pilkkimisessä voidaan käyttää jigiä. Jigikalastuksessa käytetään yleensä jäykähköjä vapoja ja punottua siimaa. Yleisimmät jigityypit ovat toukka-, mato- ja kalajigi. thumb|left|300px|
Kalastaminen jigillä
Jigillä kalastetaan tyypillisesti niin, että jigin annetaan upota pohjaan, jolloin huomataan siiman veltostuminen. Tämän jälkeen tehdään vavalla nykäisy ja kelataan löysät pois, mitä jatketaan siihen asti kunnes siima on kelautunut kokonaan takaisin kelalle. Toinen tapa nostaa viehe pohjasta on tehdä yhdestä viiteen nopeaa kammenpyöräytystä vavan ollessa koko ajan siiman suuntaisena. Tämän tekniikan etu on siinä, että vastaisku saadaan tehtyä heti ja nopeasti, koska vapa on jo valmiiksi alhaalla. Vastaiskun ei tarvitse olla pitkä, kunhan se on hyvin nopea. Jigissä on useimmiten vain yksi koukku, ja nopealla vastaiskulla saadaan maksimoitua koukun tarttuminen. Kala nappaa vieheeseen useimmiten vieheen ollessa laskeutumassa takaisin pohjaa kohti noston jälkeen.
thumb|right|350px|jigi
Jigiä voidaan käyttää myös pilkin tavoin. Ankkuroidusta tai hitaasti virran tai tuulen mukana ajelehtivasta veneestä pilkkien pystyy tavoittamaan kivien koloissa lymyävät kalat, joita ei kevyemmillä vieheillä pysty tavoittamaan. Liikkuvasta veneestä pilkkiminen ei kuitenkaan ole jokaisenoikeus, vaan se rinnastetaan vetouisteluun. Jäältä pilkkiessä jigi on usein tasapainopilkin kaltainen, jolloin jigi nykäisyn yhteydessä ui sivusuunnassa ja houkuttelee kaloja laajemmalta alueelta kuin paikallaan pomppiva viehe.
Jigillä voidaan saada melkein jokaista Suomessa esiintyvää kalaa. Tavallisimpia saaliskaloja ovat ahven, kuha ja hauki.
Siilinjärven terveyskeskus
Siilinjärven terveyskeskus on Siilinjärven kunnassa Pohjois-Savossa toimiva kunnallinen terveysasema. Terveyskeskus on avoinna arkipäivisin kello 8–20 sekä viikonloppuisin ja juhlapyhinä kello 8–18. Kiireettömissä tapauksissa vastaanotolle tullaan ajanvarauksen kautta, äkillisesti sairastuessa myös ilman ajanvarausta. Siilinjärvi tarjoaa perusterveydenhoitoa myös suppeammin avoinna olevalla Vuorelan terveysasemalla.
Muulloin eli iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).
Siilinjärven terveyskeskus on arvioitu vuosien 2018 ja 2019 alun kansallisessa vertailussa erinomaiseksi, maan parhaimpiin lukeutuvaksi nuorten erikoistuvien lääkärien koulutuspaikaksi.
Siilinjärven alkuperäinen terveyskeskus valmistui vuonna 1980. Uusi terveyskeskus rakennettiin vuosina 2021–2022 samalle tontille aiemman terveyskeskuksen viereen. Runsaan 6 000 bruttoneliömetrin suuruinen rakennus toteutetaan elinkaarimallilla. Tällöin terveyskeskuksen rakentava Lujatalo Oy vastaa yhteensä 39 miljoonan euron arvoisen sopimuksen puitteissa myös rakennuksen kunnossapidosta 20 vuoden ajan. Uusiin tiloihin terveyskeskus suunnittelee muuttavansa syksyksi 2022.
Laajennettu reaalilukujoukko
thumb|200px|Ylin reaalilukusuora on laajennettu siten, että mukaan on otettu luvut \infty ja -\infty ja ne ovat lukusuoran päätepistetitä. Alempi kuvio liittyy toiseenn laajennustulkintaan. Laajennettu reaalilukujoukko on lukujoukko, joka saadaan lisäämällä reaalilukujoukkoon \R kaksi uutta elementtiä: positiivinen äärettömyys +∞ eli ∞ ja negatiivinen äärettömyys −∞. Laajennettua reaalilukujoukkoa voidaan merkitä symbolilla tai välinä [−∞, +∞]. Laajennetun reaalilukujoukon geometrinen vastine on laajennettu lukusuora, jossa ajatellaan tavallisen lukusuoran kumpaankin päähän lisätyksi yksi äärettömän kaukainen piste.
Laajennettu reaalilukujoukko on tarpeellinen erityisesti raja-arvotarkasteluissa ja mittateorian sovelluksissa.
Laskutoimitukset
Tavalliset reaalilukujen laskutoimitukset voidaan osittain ottaa käyttöön myös laajennetussa reaalilukujoukossa.
Näissä määrittelyissä a + ∞ on sekä a + (+∞) että a − (−∞), ja vastaavasti a − ∞ on sekä a − (+∞) että a + (−∞).
Sen sijaan ∞−∞, ±∞ ÷ ±∞, (±∞)0, 0±∞, 1±∞ ja (−∞)±∞ ei tavallisesti ole määritelty. Raja-arvolaskennassa määrittämätön 0 * ±∞ taas määritetään todennäköisyyslaskennassa ja mittateoriassa tavallisesti nollaksi.
Verbenaöljy
Verbenaöljy on eteerinen öljy, jota saadaan rautayrttikasveihin kuuluvasta sitruunaverbena-kasvista (Aloysia triphylla). Se tuoksuu sitruunalle. Myös eräitä muita sitruunantuoksuisia öljyjä nimitetään verbenaöljyiksi, esimerkiksi nardusöljyä sanotaan itäintialaiseksi verbenaöljyksi.
Gopalkrishna Gandhi
Gopalkrishna Gandhi (s. 22. huhtikuuta 1945) on intialainen diplomaatti ja poliitikko. Diplomaatin uransa aikana hän toimi Intian päävaltuutettuna Etelä-Afrikassa, Lesothossa ja Sri Lankassa 1990-luvulla ja 2000-vuosikymmen alussa. Vuonna 2002 hän oli maansa suurlähettiläs Norjassa ja Islannissa. Vuosina 2004–2009 hän toimi Länsi-Bengalin kuvernöörinä. Hän on Mahatma Gandhin pojan Devdasin poika, hänen äitinsä Lakshmin isä oli C. Rajagopalachari joka toimi Intian ensimmäisenä intialaissyntyisenä kenraalikuvernööri nä. Vuonna 2017 hän oli kongressipuolueen johtaman Yhdistyneen edistyksellisen allianssin ehdokas Intian varapresidentiksi.
Toimiessaan Länsi-Bengalin kuvernöörinä Gandhi sai vuonna 2006 vastuulleen myös Biharin kuvernööriyden Buta Singhin jouduttua eroamaan. Kuvernöörinä hän ajautui toistuvasti ristiriitoihin Länsi-Bengalia hallinneen marxilaisen kommunistipuolueen (CPI(M)) kanssa. Joulukuussa 2006 hän vieraili paikallisen nälkälakkoilleen oppositiojohtaja Mamata Banerjeen luona. Seuraavana vuonna hän kritisoi Nandigramin poliisiväkivaltaisuuksia. Gandhin puheet Nandigramin väkivaltaisuuksista nousivat esille uudestaan Gandhin tultua valituksi yhdistyneen edistyksellisen allianssin varapresidenttiehdokkaaksi vuonna 2017. Hän sai tuolloin tukea myös CPI(M):n johdolta, mikä aiheutti suuttumusta Länsi-Bengalin marxilaisten keskuudessa.
Gandhi kritisoi Intian keskusrikospoliisia (CBI) vuonna 2014 itsenäisyyden puutteesta ja "hallituksen kirveenä" toimimisesta. Hänen mukaansa CBI:n asema hallituksen alaisuudesta on tehnyt siitä "likaisten temppujen jaoston", jota on jatkuvasti käytetty politikointiin aloittamalla tutkintoja opposition poliitikoista. Hän on myös vastustanut kuolemantuomiota, joka hänen mukaansa on epäoikeudenmukainen ja "keskiaikainen" rangaistus. Osana kuolemantuomion vastustamista hän anoi Bombayn vuoden 1993 pommi-iskuista kuolemaantuomitun Yakub Memonin hengensäästämistä.
Gandhille myönnettiin vuonna 2018 kongressipuolueen Rajiv Gandhi National Sadbhavana Award -palkinto rauhan, hyväntahtoisuuden ja yhteisöllisen harmonian edistämisestä.
Jänner-ralli
Jänner Rallye tai Jänner-ralli on Itävallassa Freistadtin lähellä järjestettävä rallikillpailu. Kilpailua on järjestetty vuodesta 1969 lähtien ja se on kuulunut rallin EM-sarjaan.
Kilpailua ei ole järjestetty vuonna 1974, vuosina 1987-1999 eikä vuonna 2010.
Kroatiankielinen Wikipedia
pienoiskuva|220px|Kroatiankielisen Wikipedian logo
Kroatiankielinen Wikipedia (Wikipedija na hrvatskom jeziku) on kroatiankielinen Wikipedian versio. Siellä oli 14. marraskuuta 2006 24 004 artikkelia ja 1. lokakuuta 2012 113 249 artikkelia. Nykyinen artikkelimäärä on noin.
Vuodesta 2013 lähtien kroatiankielinen Wikipedia on saanut kansainvälistä huomiota ja arvostelua fasistisella näkökulmallaan. Kroatiankielinen Wikipedia tunnetaan Kroatian serbejä vastaan suunnattuna sekä LGBT-liikkeen vastaisesta propagandasta. Wikipediassa on erityisesti edustettuna historiallinen revisionismi toisen maailmansodan aikaisen Itsenäisen Kroatian valtion Ustaša-hallinnon teoista ja sen tekemien kansanmurhien kieltäminen ja vähättely. Lisäksi Wikipedia mustamaalaa joitain nykyisiä Kroatian poliitikkoja ja julkisuuden henkilöitä.
Hanna-Marilla Zidan
Hanna-Marilla Zidan (s. 27. joulukuuta 1989 Riihimäki) on suomalainen poliitikko ja oikeustieteilijä. Hänet valittiin toukokuussa 2017 Vasemmistonuorten puheenjohtajaksi, ja hän jatkoi tehtävässä vuoden 2019 loppuun. Tätä ennen hän oli toiminut järjestön kansainvälisten asioiden jaoston puheenjohtajana, vuonna 2015 Pohjoismaiden Vasemmistonuorten (Socialistisk Ungdom i Norden, SUN) puheenjohtajana sekä vuosina 2016–2017 Pohjola-Nordenin Nuorisoliiton varapuheenjohtajana.
A1
A1 voi tarkoittaa ainakin seuraavia asioita:
Hanna-Marilla Zidan
Vasemmistonuoret sai Zidanin puheenjohtajakaudella julkisuutta muun muassa vuoden 2017 Yläluokkasafari-tempauksen ja vuoden 2018 Ilmianna pomosi -kampanjan myötä. Kesäkuussa 2018 Zidan pani Vihreiden nuorten puheenjohtajan Iiris Suomelan kanssa vireille Suostumus 2018 -kansalaisaloitteen, jonka tavoitteena on muuttaa raiskauksen määritelmä Suomen laissa suostumusperusteiseksi. Aloite ylitti 50 000 kannatusilmoituksen rajan saman vuoden marraskuussa. Zidan syntyi suomalais-palestiinalaiseen perheeseen. Hänen vanhempansa tapasivat toisensa Unkarissa. Hänen äidinpuoleinen isoisänsä oli suomalainen ammattiyhdistysjohtaja ja poliitikko Aarno Aitamurto. Zidan on opiskellut Helsingin yliopiston oikeustieteellisessä tiedekunnassa ja työskennellyt Suomen Ammattiliittojen Keskusjärjestö SAK:ssa.
Sulaminen
right|250px|Kaavio Sulaminen on kiinteän olomuodon muuttumista nesteeksi. Sulaminen on jähmettymisen vastakohta. Lämpötilaa, jossa aine sulaa kutsutaan sulamispisteeksi.
Aineen sulattamiseen tarvitaan lämpöenergiaa sulamislämmön määrittelemän verran, reaktio on siis endoterminen. Puhtaan aineen sulaessa lämpötila aineessa ei muutu. Epäpuhdas aine on täysin kiinteää soliduslämpötilan alapuolella ja täysin sulaa likviduslämpötilan yläpuolella. Näiden välillä sula ja kiinteä esiintyvät saman aikaisesti.
FC Sion
FC Sion on vuonna 1909 perustettu sveitsiläinen jalkapalloseura Sionin kaupungista Valais'n kantonista.
Seura on voittanut Sveitsin mestaruuden kaksi kertaa (1992, 1997). Sveitsin cupin finaalissa FC Sion on esiintynyt 14 kertaa ja hävinnyt vain vuonna 2017. Sion on cupissa toiseksi menestynein seura 19 cupmestaruutta voittaneen Grasshopper Club Zürichin jälkeen.
Seura pelaa kaudella 2018–2019 Sveitsin pääsarjassa.
İlham Əliyev
İlham Heydər oğlu Əliyev (s. 24. joulukuuta 1961 Baku, Azerbaidžanin SNT, Neuvostoliitto) on ollut Azerbaidžanin presidenttinä marraskuusta 2003. Hän toimi pääministerinä elokuusta marraskuuhun 2003. Entisen presidentin Heydər Əliyevin poikana häntä ehdotettiin maan johtoon. İlham Əliyev voitti ilmoituksen mukaan 77,97 prosenttia äänistä 15. lokakuuta 2003 pidetyissä vaaleissa niiden rehellisyyden kansainvälisestä arvostelusta huolimatta. Əliyev johtaa Uusi Azerbaidžan -puoluetta (Yeni Azərbaycan Partiyası).
Əliyevin setä Natiq Əliyev on valtiollisen öljy-yhtiön johtaja. Valtion öljy-yhtiö on Azerbaidžanin suurin työllistäjä ja omistaa 19 prosenttia Baku–Tbilisi–Ceyhan-putkihankkeen osakkeista. Yhtiötä syytetään laajasta korruptiosta.
Əliyev valittiin uudelle kaudelle lokakuussa 2008. Hän sai 89,04 prosenttia vaalien äänistä. Yksikään kuudesta vastaehdokkaasta ei yltänyt yli kolmen prosentin osuuteen. Sekä Itsenäisten valtioiden yhteisön että Etyjin vaalitarkkailijat tunnustivat vaalien tuloksen. Vuonna 2013 Əliyev valittiin jälleen jatkokaudelle.
Vuonna 2007 Əliyev nimettiin Kansainvälisen painiliiton kunniagalleriaan. Hän on toiminut myös maan olympiakomitean puheenjohtajana.
Major League Baseball -kausi 2003
thumb|[[Boston Red Sox juhlimassa saamaansa villiä korttia American Leaguen jatkopeleihin.]] Major League Baseball -kausi 2003 oli MLB:n 128. kausi, joka alkoi 30. maaliskuuta 2003. Se päättyi Florida Marlinsin voittoon New York Yankeesistä. Vaikka mestaruus oli Marlinsille jo toinen (edellinen 1997), se ei ole kertaakaan voittanut omaa divisioonaansa, vaan molemmilla kerroilla se on edennyt pudotuspeleihin villillä kortilla eli parhaana divisioonakakkosena liigassaan.
Kauden All-star-ottelu pelattiin U.S. Cellular Fieldillä Chicagossa 15. heinäkuuta. AL voitti 7–6 ja Garret Anderson valittiin ottelun arvokkaimmaksi pelaajaksi.
Steve Bartmanin välikohtaus
thumb|Bartmanin istuimesta on tullut Cubs-fanien nähtävyys. 14. lokakuuta Chicago Cubs ja Florida Marlins kohtasivat Chicagon Wrigley Fieldillä tilanteessa, jossa Cubs johti ottelusarjaa 3–2. Cubs oli voittanut baseballin World Seriesin viimeksi vuonna 1908, ja oli edellisen kerran pelannut finaalissa vuonna 1945.
Kahdeksannessa vuoroparissa ottelu oli 3–0-tilanteessa Cubsin hyväksi, kun Marlinsin lyöjä Luis Castillo löi pallon laittomaksi kentän vasempaan laitaan. Cubsin puolustaja Moisés Alou juoksi kohti pallon putoamispaikkaa, hyppäsi reunustaa vasten ja yritti kopata pallon. Samalla useat katsojat yrittivät kopata palloa itselleen, ja heistä Steve Bartman ehti huitaista pallon penkkirivistöä kohti ennen Aloun koppia. Mikäli Alou olisi kopannut pallon, siitä olisi tullut vuoroparin toinen palo ja Cubs olisi ollut enää neljän palon päässä National Leaguen voitosta. Sen sijaan Cubs päästi vuoroparissa kahdeksan juoksua ja hävisi ottelun.
Bartman joutui tapauksen vuoksi yleison vihan kohteeksi, ja useat fanit heittivät juomia ja roskia häntä kohti. Vartijat saattoivat Bartmanin takahuoneeseen paikaltaan, ja hänen naamioitiin ettei stadionin ulkopuolelle jääneet fanit olisi tunnistaneet häntä. Bartmanin nimi ja yhteystiedot kuitenkin vuotivat Major League Baseballin internetkeskusteluihin vain minuutteja pelin loppumisen jälkeen. Tämän seurauksena kuusi poliisiautoa lähetettiin Bartmanin kodin eteen suojelemaan Bartmania ja tämän perhettä. Myöhemmin Illinoisin kuvernööri Rod Blagojevich ehdotti Bartmanille todistajansuojeluohjelmaa, ja Floridan kuvernööri Jeb Bush tarjosi ivallisesti turvapaikkaa Floridasta.
Bartmanin katsomoon ohjaama pallo päätyi chicagolaiselle lakimiehelle, joka myi sen huutokaupassa joulukuussa 2003. Pallon osti ravintoloitsija Grant DePorter 113 824,16 dollarilla Harry Caray's Restaurant Groupille. 26. helmikuuta 2004 erikoisefektien ammattilainen Michael Lantieri räjäytti pallon julkisesti. Pallon jäänteet keitettiin ja tästä syntynyt höyry tislattiin ravintolan pastakastikkeeseen.
Vuonna 2011 Alex Gibney ohjasi välikohtauksesta dokumentin Catching Hell, jossa käydään läpi Bartmanin tapausta sekä Bill Bucknerin epäonnistumista vuoden 1986 World Seriesissä.
Sikalansaari
Sikalansaari on saari Pieksämäen kunnassa Virtasalmen taajaman yhteydessä. Saari on asumaton.
Portugalin Grand Prix 1989
Portugalin Grand Prix 1989 oli Formula 1 -sarjan osakilpailu, joka ajettiin 24. syyskuuta 1989 Estorilin radalla Portugalissa. Kilpailun voitti Ferrarilla ajanut Gerhard Berger, jolle voitto oli kauden ensimmäinen. Ruotsalainen Stefan Johansson ajoi Onyx-tallin autolla kolmanneksi, mikä oli tallin ensimmäinen ja ainoa palkintosijoitus. Lisäksi palkintosija oli Johanssonin viimeinen.
Krzysztof Biegun
Krzysztof Biegun (s. 21. toukokuuta 1994) on puolalainen mäkihyppääjä. Hän edustaa SSR LZS Sokół Szczyrk -seuraa.
Euroopan nuorten olympiafestivaaleilla 2011 Biegun saavutti kultaa joukkuekilpailussa. Mäkihypyn maailmancupissa hän kilpaili ensimmäisen kerran Oberstdorfissa helmikuussa 2013 sijoittuen 30:nneksi. Marraskuussa 2013 Biegun voitti Klingenthalin kilpailun. Kilpailu käytiin yhden kierroksen mittaisena.
Timucuat
Timucuat olivat intiaanikansa nykyisen Yhdysvaltojen Floridan alueella. Ennen eurooppalaisten saapumista alueella eli ehkä jopa 200 000 timucuaa, mutta sairaudet ja sodat verottivat nopeasti heidän lukumääräänsä. Lopulta 1700-luvulla heimo katosi kokonaan osan sulautuessa mahdollisesti seminoleihin.
Historia
thumb|vasen|Timucuaita kaiverroksessa 1500-luvulta. Ennen eurooppalaisten saapumista timucuat asuttivat alueita nykyisen Floridan osavaltion keski- ja koillisosissa. Ennen eurooppalaisten saapumista timucualaisia kieliä puhuneita intiaaneja oli mahdollisesti jopa 200 000.
Timucuat olivat myös ehkä ensimmäisiä espanjalaiset tutkimusmatkailijat kohdanneista Yhdysvaltojen alueen intiaaniheimoista. Jo ennen tutkimusmatkailijoita he ovat saattaneet kohdata espanjalaisia orjanmetsästäjiä. Pánfilo de Narváez saapui tutkimusretkikuntineen Floridaan vuonna 1528. Espanjalaiset havainneet timucuat pakenivat ja espanjalaiset ryöstivät heidän hylkäämänsä kylän. Ryöstön jälkeen timucua-päällikkö Hirrihigua kävi sotaan espanjalaisia vastaan ja espanjalaiset pakotettiin pakenemaan kohti pohjoista. Tätä retkikuntaa seurasi Hernando de Soton retkikunta vuonna 1539. Tuolloin espanjalaiset ottivat timucuaita panttivangeiksi saadakseen ruokaa ja varusteita. Vuonna 1565 Pedro Menéndez de Avilez perusti Floridan St. Augustinen kaupungin. Kaupungin ympärillä asui timucuaita, joiden väkiluku oli lähtenyt jyrkkään laskuun eurooppalaisten mukanaan tuomien tautien myötä. 1600-luvulla heitä oli enää joitakin tuhansia. Monet espanjalaisten vieressä asuneet timucuat kääntyivät katolisuuteen ja osa oli pakotettu töihin espanjalaisten alueelle perustamiin lähetysasemiin. Timucuat kapinoivat espanjalaisia vastaan vuonna 1656, mutta espanjalaisten onnistui tukahduttaa kapina apalacheeiden tukemana.
Kulttuuri
thumb|Jäljennös timucua-asumuksesta. Timucuat asuttivat kyliä ilmeisesti pysyvämmin kuin jotkin muut alueen intiaaniheimot. Kylissä jokaisella perheellä oli oma talonsa, mutta koko kylä ruokaili päivittäin samassa paikassa. Timucuat harjoittivat elinkeinoinaan maanviljelyä ja metsästystä. Tyypillisiä viljelykasveja oli esimerkiksi maissi, pavut ja kurpitsat. Miehet harjoittivat kalastusta ja metsästystä. Riistaeläimiin kuuluivat esimerkiksi kauriit, kalkkunat ja alligaattorit. Naiset vastasivat ruuan valmistuksesta, minkä lisäksi he keräilivät esimerkiksi juuria, pähkinöitä ja marjoja. Naisten vastuulla oli myös vaatteiden valmistus eläinten nahoista. Maanviljelyyn liittyen timucuat järjestivät erilaisia seremonioita kylvölle ja sadonkorjuulle. Seremonioita johtivat šamaanit.
Timucuat puhuivat timucuan kieltä. Monet alueen varhaisista tutkimusmatkailijoista käyttivät kieltä muidenkin heimojen kanssa kommunikoidakseen. Espanjalaiset lähetyssaarnaajat kirjasivat kielen kielioppia.
Matalalattiabussi
thumb|[[Concordia Bus|Concordia-yhtiön Ikarus-matalalattiabussi numero #261 (MYF-389) linjalla h73 Helsingissä.]] Matalalattiabussi on nimensä mukaisesti bussi, jonka lattia on erityisen matalalla, jotta vanhukset, liikuntarajoitteiset ja lastenvaunujen kanssa liikkuvat pääsevät helpommin ajoneuvoon ja sieltä pois. Bussissa on niiausominaisuus: sen ilmajousituksen painetta lasketaan, jolloin ovien puoleinen sivu laskeutuu alas. Näin se on mahdollisimman lähellä maan pintaa. Asiakkaan noustua bussiin alennettu sivu nousee normaaliasentoon. Bussin moottoritila on sijoitettu yleensä takaosaan.
Matalalattiabussien valmistuksen pioneeri oli saksalainen Neoplan. Matalalattiabussien suosio taajamissa on kasvanut 2000-luvulla.
Matalalattiabussityyppejä ovat etumatala ja kokomatala. Etumatalassa bussissa lattia nousee keskivaiheilla niin, että takaovella katutasolle on yksi tai kaksi askelmaa. Kokomatalan bussin matalalattiaosuus jatkuu yhtä matalalla etuovelta takaovelle.
Tähtitorninmäen murha 1947
Tähtitorninmäen murha oli Helsingissä Tähtitorninmäen puistossa yöllä 10.–11. heinäkuuta 1947 tapahtunut henkirikos, jossa hovimestari Alexander Adlivankin (s. 1925) surmasi kuristamalla 37-vuotiaan Maj-Lis Packalénin. Tämä rikos oli myöhemmin aiheena kirjailija Onni Hallan romaaniin Oudot virrat, jonka pohjalta tehtiin myös elokuva.
Helsinkiläisen ravintola- ja hotellialan yrittäjän poika Alexander Adlivankin oli mennyt naimisiin saman vuoden alkupuolella, ja hän työskenteli hovimestarina helsinkiläisessä Andréa-ravintolassa. Adlivankin tapasi Maj-Lis Packalénin illalla 10. heinäkuuta ravintola Kappelissa vain puolitoista tuntia ennen surmatekoa. Ravintolasta lähdettyään he tulivat Tähtitorninmäelle ja istuutuivat puistonpenkille. Adlivankin alkoi tällöin kuristaa Packalénia ja he kamppailivat niin että naisen vaatteet repeytyivät riekaleiksi ja levisivät penkin ympäristöön. Kuristettuaan naista Adlivankin asetti puistonpenkin uhrin päälle niin että yksi penkin jaloista oli tämän kurkun päällä. Tämä aiheutti uhrin kuoleman.